सामग्री: ये ताज़ा आयात केवल इसलिए अहम नहीं है कि भारत पहली बार गयाना से तेल ख़रीद रहा है, बल्कि ये इस बात का भी प्रतीक है कि भारत सऊदी अरब और खाड़ी के अन्य देशों के तेल पर निर्भरता कम करना चाहता है.

दरअसल, भारत ने सरकारी तेल रिफ़ाइनरी और तेल कंपनियों से सऊदी अरब से तेल आयात में कमी करने को कहा है. गयाना से आने वाला ये कार्गो इस बात का भी संकेत है कि देश की सरकारी रिफ़ाइनरी और निजी तेल कंपनियाँ सरकार के उस आदेश पर अमल कर रही हैं. 

इस आदेश में इनसे कहा गया है कि वो सऊदी अरब और खाड़ी के कुछ दूसरे देशों पर तेल निर्भरता कम करने के लिए मई से दुनिया भर में अलग-अलग कंपनियों और देशों से तेल ख़रीदना शुरू कर दें.

भारत सरकार के आदेश का निशाना असल में सऊदी अरब है. भारत सऊदी अरब से तेल ख़रीदने वाला दूसरा बड़ा मुल्क है.

समाप्त

सऊदी अरब दुनिया का सबसे बड़ा तेल उत्पादक और निर्यातक है. दूसरी तरफ़ भारत तेल आयात करने वाला और इसका इस्तेमाल करने वाला दुनिया का तीसरा सबसे बड़ा देश है.

अपनी अर्थव्यवस्था के निरंतर विकास के लिए भारत तेल पर बहुत अधिक निर्भर करता है. इसीलिए इसे न केवल भारी मात्रा में तेल चाहिए बल्कि सस्ते दामों पर भी चाहिए. अगर तेल का भाव दो डॉलर प्रति बैरल भी बढ़ जाए, तो भारत की अर्थव्यवस्था पर इसका बुरा असर पड़ता है.

सऊदी अरब और तेल का उत्पादन करने और बेचने वाले 23 देशों के संगठन ओपेक ने पिछले साल महामारी के दौरान तेल की क़ीमत 20 डॉलर प्रति बैरल से भी कम हो जाने पर इसका उत्पादन घटाना शुरू कर दिया था.

सऊदी अरब ने ओपेक के अलावा भी तेल का अपना उत्पादन अलग से भी कम कर दिया था. इस कारण तेल का दाम बढ़ कर 72 डॉलर प्रति बैरल तक पहुँच गया था, जो अब कुछ घट कर 67 डॉलर प्रति बैरल पर रुका है. 

भारत जनवरी से ओपेक देशों और ख़ास तौर से सऊदी अरब से तेल के उत्पादन को बढ़ाने की मांग कर रहा है. गुरुवार को ओपेक के इन देशों ने मई से तेल का उत्पादन बढ़ाने की घोषणा की, लेकिन ये बढ़ोतरी अब भी भारत के लिए काफ़ी नहीं है.

भारत ने सऊदी अरब और तेल का उत्पादन करने वाले बड़े देशों के संगठन ओपेक से तेल का उत्पादन बढ़ाने को कहा था, ताकि अंतरराष्ट्रीय बाज़ारों में तेल की क़ीमत घटे. 

लेकिन ओपेक देशों का नेतृत्व करने वाला सऊदी अरब भारत की मांग पूरी करने में संकोच कर रहा है. इसलिए तेल और गैस मंत्री धर्मेंद्र प्रधान ने रिफ़ाइनरीज़ से कहा है कि वो सऊदी...\nपिछली सामग्री को संक्षेप में निम्नानुसार किया जा सकता है:
2 मार्च को गयाना के एक बंदरगाह से 10 लाख टन कच्चा तेल लेकर एक जहाज़ गुजरात के मुंद्रा बंदरगाह के लिए रवाना हुआ. इसे 9-10 अप्रैल तक अपनी मंज़िल पर पहुँचना है. इस कच्चे तेल की ख़रीदार एचपीसीएल और मित्तल एनर्जी लिमिटेड कंपनी हैं.